Sakazuki

"*...Mitteeh?*"
— Sakazukin typerältä kuulostava tapa kysyä kun ei ymmärrä jotain.

**Sakazuki**, aiemmin tunnettu nimellä **Akainu**, on nykyinen merivoimien amiraali.

Hänen on hankala hahmottaa tilanteita kokonaisuutena, ja saattaa agressiivisesta luonteestaan johtuen jahdata hyvin vähäpätöisiä tyyppejä sen sijaan, että esimerkiksi hakkaisi nimekkäitä piraatteja. Ehkä hänen itsensä kannalta näin on parempi, sillä Sakazuki tunnetaan Sengokun ansiosta turpiin saavana räyhäkallena.

Akainu tykkää äännehtiä lehmänlailla, mylväisten "*MMUUUUU!*", kuten hän teki puhuessaan CP Aigis Zeroon ylennetylle Rob Luccille toimistossaan.

## Absoluuttisen oikeuden ritari

"*Jos toella perhettäsj uattelet, elä häppäese heitä elämälläsj...!!*"
— Sakazukin järjetön tekosyy tappaa pelokas merisotilas.
Flashbackin turvin Sakazuki pääsi toteuttamaan itseään ja harjoittamaan absoluuttista oikeutta Oharan saarella. Vaikka hän tappoi satoja siviilejä ja jopa räjäytti tuhatpäisen merisotilaita täynnä olleen laivan, uskoo Sakazuki muutaman hassun uhrauksen palvelevan hänen hyviä aikomuksiaan. Sakazukin avulla Odakki yrittää tuoda merivoimien julmuutta esille, mutta epäuskottavuudessaan Sakazukin touhut ovat vain samperin typerää luettavaa. Tästä syystä Odan viesti tulee ulos lapsellisen kärjistettynä, eikä se jaksa ketään kiinnostaa.

Harjoittaakseen maksimaalisella potentiaalilla oikeutta, on Sakazuki syönyt logiatyypin pirunmarjan, magmagmarjan, jolla luoda ja muuttua polttavaksi magmaksi. Olikin vain ajan kysymys, milloin hänet ylennetään kontra-amiraaliksi. Sengoku antoi hänelle arvonimen *Akainu*, joka tarkoittaa punaista koiraa. Tämä on Sengokun tahallinen ja kivulias muistutus Sakazukin kuolleesta koirasta, jonka yli Sengoku kerran ajoi työmatkallaan. Sengokua ei koskaan saatu tapauksesta kiinni, sillä hän perui ajokorttinsa ja tuhosi autonsa siinä pelossa, että Sakazuki saisi Sengokun osallisuuden selville, ja hakkaisi hänet Merivoimien tukikohdan pimeillä kujilla.

## Marinefordin sodan jälkeen

Sengoku teki jälleen kiusaa Sakazukille, kun hän päätti lähettää lehdistölle julkaistavaksi mahdollisimman kiusallisia kuvia kontra-amiraaleista, jotta hän itse olisi selvästi merivoimien sankari. Kolmesta kontra-amiraalista Sakazuki sai kaikista julmimman käsittelyn, sillä hänestä tuli Portgas D. Acen surmattuaan Valkoparran raivon kohde. Kymmeniä minuutteja kestäneestä rökityksestä otettiin satoja kuvia, joista kivuliaimmat julkaistiin jopa Crocodailyssa. Tämän jälkeen Sengoku erosi äkkiä amiraalin virasta, jonka jälkeen Sakazuki ja Kuzan mittelöivät tittelistä. Sakazuki voitti, mutta päästyään johtajaksi hän tajusi viimein, että hän ei pysty näkemään asioita kokonaisuutena. Tästä johtuen hänet nähdään itse juoksentelemassa muun muassa Mustaparran perässä sen sijaan, että hän johtaisi merivoimia.

## Kysymykset Merten Kummisedälle

Jahdatessaan Marinefordin sodassa haavoittunutta Luffya kantavaa Jinbeitä, sanoi Sakazuki että olisi ollut Luffylle armollisempaa tehdä häneen kuolettava isku, sen sijaan että tämä joutuisi kärsimään. Perään hän kysyi "*vai mitä sannoo Jinbei?*", joka jäikin hänen huulilleen pitkäksi aikaa, sillä myöhemmin tuosta on tullut yksi Sakazukin vakilauseista. Sakazuki nykyisessä amiraalin asemassaan joutuu tekemään paljon päätöksiä, ja usein hän konsultoikin Jinbeitä vaikeissa päätöksissä, ja heittää pallon tälle kysymällä *"vai mitä sannoo Jinbei?"*

**Entiset:** Aokiji, Jaguar D. Saul, Nelson Royale